32004D0568
L 252/5
JURNALUL OFÍCIAL AL UNIUNII EUROPENE
DECIZIA COMISIEI
din 23 iulie 2004
de modificare a Deciziei 92/452/CEE în ceea ce privește echipele de colectare de embrioni din Statele Unite ale Americii
[notificată cu numărul C(2004) 2420]
(Text cu relevanță pentru SEE)
(2004/568/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe (1), în special articolul 8,
întrucât:
(1)
Decizia 92/452/CEE a Comisiei din 30 iulie 1992 de stabilire a listei echipelor de colectare de embrioni și a echipelor de colectare a embrionilor aprobate în țările terțe pentru exportul de animale din specia bovină în Comunitate (2) prevede că statele membre nu pot să importe embrioni din țări terțe decât în cazul în care respectivii embrioni au fost colectați, tratați și depozitați de către echipe de colectare de embrioni incluse în lista anexată la prezenta decizie.
(2)
Statele Unite ale Americii au solicitat să fie aduse modificări listei în ceea ce privește înregistrările referitoare la ele.
(3)
Statele Unite au furnizat garanții cu privire la respectarea normelor corespunzătoare stabilite de Directiva 89/556/CEE și echipele de colectare de embrioni în cauză au fost aprobate oficial de serviciile sanitar-veterinare competente din țara respectivă pentru a exporta în Comunitate.
(4)
Prin urmare, Decizia 92/452/CEE trebuie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la data de 31 iulie 2004.
Articolul 3
Prezenta decizie se adresează statelor membre.
Adoptată la Bruxelles, 23 iulie 2004.